b"\n_START_ARTICLE_\nJean-Pierre Barillet-Deschamps\n_START_SECTION_\nBiografia\n_START_PARAGRAPH_\nFill d'un obrer jardiner, el 1841 esdevingu\xc3\xa9 \xc2\xabmonitor\xc2\xbb de jardineria, format a l'escola de contramestres de \xc2\xab\xc2\xa0La Paternelle\xc2\xbb, primera col\xc3\xb2nia agr\xc3\xadcola i penitenci\xc3\xa0ria fundada a Mettray, prop de Tours, el juny de 1839, pel vescomte de Bretigni\xc3\xa8res de Courteilles i Fr\xc3\xa9d\xc3\xa9ric-Auguste Demetz. En el seu discurs per a la sortida de la primera promoci\xc3\xb3, Bretigni\xc3\xa8res de Courteilles adre\xc3\xa7a a Barillet-Deschamps aquestes paraules prof\xc3\xa8tiques: \xc2\xabObrer jardiner com el teu pare, ser\xc3\xa0s un dels nostres primers horticultors\xc2\xa0\xc2\xbb._NEWLINE_Funda m\xc3\xa9s tard un establiment hort\xc3\xadcola a Bordeus. Cridat a Par\xc3\xads pel prefecte Haussmann, participa, sota l'autoritat dels enginyers Jean-Charles Alphand i Eug\xc3\xa8ne Belgrand, amb el t\xc3\xadtol (del que en fou el primer titular) de \xc2\xabJardiner en cap del Servei dels Passeigs i Plantacions de la Ciutat de Par\xc3\xads\xc2\xbb, a la transformaci\xc3\xb3 de la capital al si del destacable equip de professionals dels que havia sabut envoltar-se el prefecte, entre els que s'hi comptaven Victor Baltard, Gabriel Davioud, Jacques Hittorff... Barillet-Deschamps redisseny\xc3\xa0 els boscos de Boulogne i de Vincennes, i cre\xc3\xa0 el jardin du Luxemburg, el parc Monceau, el parc des Buttes-Chaumont i el parc Montsouris. El 1865, cre\xc3\xa0 el jard\xc3\xad angl\xc3\xa8s del jard\xc3\xad de les plantes de Le Mans. A Lille disseny\xc3\xa0 el jard\xc3\xad Vauban, i a Roubaix el parc Barbieux._NEWLINE_Cre\xc3\xa0 una Maison d\xe2\x80\x99Architecte Paysagiste, obr\xc3\xad un planter i un jard\xc3\xad a La Muette i comen\xc3\xa7\xc3\xa0 una carrera internacional: se'l crid\xc3\xa0 a Marsella, a Ieras, a Mil\xc3\xa0 i Tor\xc3\xad (Pla\xc3\xa7a Carlo Felice), a B\xc3\xa8lgica, a \xc3\x80ustria, a Pr\xc3\xbassia, i fins i tot a Egipte on fou demanat al Caire pel khedive. Hi arrib\xc3\xa0 el 1870 i hi treball\xc3\xa0 fins a 1875, data en qu\xc3\xa8 contragu\xc3\xa9 la malaltia pulmonar de qu\xc3\xa8 moriria als cinquanta anys.\n_START_SECTION_\nObra\n_START_PARAGRAPH_\nInaugur\xc3\xa0 un tipus de jard\xc3\xad inspirat en al jard\xc3\xad angl\xc3\xa8s, caracteritzat per gespes ondejades i les formes sinuoses dels passeigs i dels llacs. La riquesa i l'exotisme de la decoraci\xc3\xb3 vegetal i del mobiliari testimoniaven la modernitat i prosperitat del  Segon Imperi. S'ha pogut retreure a Barillet-Deschamps la repetitivitat del seu estil, \xc3\xa9s qualificat de vegades d'ecl\xc3\xa8ctic i presentat com una desnaturalitzaci\xc3\xb3 del jard\xc3\xad angl\xc3\xa8s per l'est\xc3\xa0ndard, l'esperit del lloc i les particularitats locals que s\xc3\xb3n poc tingudes en compte. Tot i aix\xc3\xb2 l'obra de Barillet-Deschamps, que serv\xc3\xad a prov\xc3\xadncies i a l'estranger de vegades de model, de vegades de contramodel, caracteritz\xc3\xa0 l'art dels jardins del segle XIX, i deix\xc3\xa0 la seva empremta al segle XX."